Diari Oficial de la Generalitat Valenciana


Sumari del DOGV 3953, del 06-03-2001 (2001/1673)

Informació pública de la convocatòria i bases específiques, aprovades per la Resolució de l'Alcaldia de data 6 de febrer de 2001, que han de regir el procés selectiu per a la provisió d'una plaça d'inspector, una d'oficial i quatre d'agents de la policia local, vacants en la plantilla del personal funcionari d'aquest ajuntament.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3953

Data del DOGV
:   06-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1673


Data del document
:   19-02-2001

Organisme emissor
:   Ajuntament de Mislata

Tipus de document
:   Convocatòria

Anàlisi jurídica

 Descriptors 

:   * Mislata
    * concurs administratiu
    * policia
    * administració local

Informació pública de la convocatòria i bases específiques, aprovades per la Resolució de l'Alcaldia de data 6 de febrer de 2001, que han de regir el procés selectiu per a la provisió d'una plaça d'inspector, una d'oficial i quatre d'agents de la policia local, vacants en la plantilla del personal funcionari d'aquest ajuntament. [2001/F1673]
  
Bases
  
Primera. Objecte de la convocatòria i procediment selectiu.
  
És objecte de la present convocatòria la provisió, en propietat, de les places que a continuació s'indiquen, vacants en l'actualitat, més les que pogueren quedar vacants fins al moment de la realització de les proves, sempre que estiguen dotades de consignació pressupostària. A l'efecte, abans del començament de les proves corresponents a cada lloc de treball, si hi ha hagut modificació en el nombre de places a proveir, es publicarà en el Butlletí Oficial de la Província de València el nombre de places vacants que podran ser cobertes en aquesta convocatòria. Les places inicialment oferides són les següents:
  
- Una plaça d'inspector de la policia local, enquadrada en l'escala d'administració especial, subescala de serveis especials i classe de policia local, categoria d'inspector, assimilada al grup B, dotada amb el sou corresponent, dues pagues extraordinàries, triennis i altres retribucions complementàries que la corporació tinga atorgades o puga acordar d'acord amb la legislació vigent.
  
- Una plaça d'oficial de la policia local, enquadrada en l'escala d'administració especial, subescala de serveis especials i classe de policia local, categoria d'oficial, assimilada al grup C, dotada amb el sou corresponent, dues pagues extraordinàries, triennis i la resta de retribucions complementàries que la corporació tinga atorgades o puga acordar d'acord amb la legislació vigent.
  
- Quatre places d'agent de la policia local, enquadrades en l'escala d'administració especial, subescala de serveis especials i classe de policia local, assimilada al grup C, dotada amb el sou corresponent, dues pagues extraordinàries, triennis i la resta de retribucions complementàries que la corporació tinga atorgades o puga acordar d'acord amb la legislació vigent.
  
De les places convocades, les d'inspector i oficial de la policia local es reserven per a la promoció interna, i es proveiran per mitjà de concurs oposició, i pel que fa a les d'agent de la policia local, una d'elles es reserva a mobilitat pel sistema de concurs de mèrits entre funcionaris que pertanyen a altres cossos de la policia local de la Comunitat Valenciana, i les tres restants, mes les que pogueren quedar vacants fins al moment de formular-se la proposta de nomenament pel tribunal qualificador, seran cobertes per oposició lliure. Si per qualsevol causa el concurs per a cobrir les places reservades a mobilitat quedara deserta, les places passarien a incrementar les vacants a cobrir per oposició lliure.
  
Segona
  
El procés selectiu s'ajustarà al que disposen aquestes bases, i supletòriament:
  
- Al que estableix la normativa aplicable del Reial Decret Legislatiu 781/1986, de 25 d'abril; i al que dicte l'estat en ús de l'autorització continguda en l'article 168 del text esmentat.
  
- A la Llei 30/1984, de 2 d'agost, de Mesures per a la Reforma de la Funció Pública.
  
- A la Llei 10/1985, de la Funció Pública, de la Generalitat Valenciana, modificada pel Decret Legislatiu de 20 de març del 1991, pel qual s'aprova el Text Refós de la Llei de la Funció Pública Valenciana.
  
- Al Reial Decret 896/1991, del 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'administració local.
  
- Al Reglament General d'Ingrés del Personal al Servei de l'Administració de l'Estat, aprovat pel Reial Decret 364/1995.
  
- A la Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana.
  
- Al Decret 152/1991, de 29 d'agost, del Consell de la Generalitat Valenciana, pel qual s'estableixen les bases i criteris uniformes per a la selecció, la formació, la promoció i la mobilitat dels policies locals, escala bàsica.
  
- A l'Ordre del conseller d'Administració Pública, amb data del 9 de setembre de 1991, per la qual es desenvolupa el Decret 152/1991, del 29 d'agost, del Consell de la Generalitat Valenciana.
  
- A l'Ordre del 5 de desembre de 1994 de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, les psicotècniques i el reconeixement mèdic.
  
- A la Llei 6/1999, del 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.
  
Tercera. Requisits dels aspirants.
  
- Per a la plaça d'inspector de la policia local:
  
a) Ser funcionari de carrera, integrat en la subescala de serveis especials, de l'escala bàsica, categoria d'oficial de l'Ajuntament de Mislata
  
b) Estar en possessió del títol de diplomat universitari o equivalent, o tindre complides les condicions per a obtenir en la data que acabe el termini de presentació d'instàncies, o si és procedent, haver realitzat i superat el curs de dispensa en un grau del requisit de titulació per al grup B dins del termini de cinc anys següents a la seua realització.
  
c) Haver estat, almenys dos anys, en la categoria d'oficial de la policia local de Mislata i tindre el lloc en propietat.
  
d) No patir cap malaltia ni defecte físic que li impedisca el normal exercici de les funcions pròpies de l'escala i categoria a què aspira, d'acord amb el quadre d'exclusions mèdiques que figura en l'annex d'aquesta convocatòria.
  
e) No trobar-se suspès en ferm, ni inhabilitat per a l'exercici de funcions públiques.
  
f) Estar en possessió dels permisos de conducció de vehicles, de les classes A-2 i B-2, o, si és procedent, A del Reial Decret 772/1997, del 30 de maig, pel qual s'aprova el Reglament General de Conductors, i B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
- Per a la plaça d'oficial de la policia local:
  
1. Ser funcionari de carrera, integrat en la subescala de serveis especials, escala bàsica, categoria d'agent de l'Ajuntament de Mislata.
  
2. Haver estat almenys dos anys en la categoria immediatament inferior, és a dir, com a agent de la policia local, a l'Ajuntament de Mislata.
  
3. No patir malaltia o defecte físic que impedisca exercir les corresponents funcions, d'acord amb el barem d'exclusions mèdiques
  
4. No trobar-se suspès en ferm, ni inhabilitat per a l'exercici de funcions públiques.
  
5. Estar en possessió del títol de batxiller superior o equivalent, o si és procedent, haver realitzat i superat el curs de dispensa en un grau del requisit de titulació per al grup C dins del termini de cinc anys següents a la celebració.
  
6. Estar en possessió dels permisos de conducció de vehicles, de les classes A-2 i B-2, o, si és procedent, A del Reial Decret 772/1997, del 30 de maig, pel qual s'aprova el reglament general de conductors, i B que habilite per a la conducció dels vehicles a què es refereix l'article. 7.3 de l'anterior Reial Decret 772/1997.
  
- Per a les places d'agent de la policia local d'oposició lliure:
  
1. Ser de nacionalitat espanyola.
  
2. Tindre 18 anys complits, sense excedir de l'edat de 30 anys. Només als efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe de policia local i els seus auxiliars.
  
3. No patir cap malaltia o defecte físic que impedisca exercir la seua comesa, així com tindre una talla mínima d'1,65 metres els barons i 1,60 metres les dones. Per a la comprovació d'aquestes condicions, tots els aspirants hauran de sotmetre's a reconeixement mèdic i a la comprovació de la talla pels facultatius titulars.
  
4. Estar en possessió del títol de Batxiller Superior o equivalent, o tindre complides les condicions per a obtenir-lo.
  
5. Estar en possessió dels permisos de conducció de vehicles de les classes A i B, amb l'autorització per a conduir els vehicles a què es refereix l'article 3 del Reglament General de Conductors conforme al Reial Decret 772/1997, del 30 de maig, en període de validesa.
  
6. No haver sigut separat, per mitjà d'expedient disciplinari, del servei de l'estat, de les comunitats autònomes o de les entitats locals, ni trobar-se inhabilitat per a l'exercici de les funcions públiques.
  
- Per a les places oferides a mobilitat:
  
1. Ser funcionari de carrera, integrat en la subescala de serveis especials, policia local, categoria d'agent, de qualsevol dels municipis de la Comunitat Valenciana.
  
2. Haver estat almenys dos anys en el seu lloc de treball.
  
3. Que no li falten menys de deu anys per a complir l'edat de jubilació forçosa.
  
4. No patir malaltia ni defecte físic que li impedisca l'exercici de les seues funcions.
  
5. No trobar-se suspès en ferm ni inhabilitat per a l'exercici de les funcions públiques.
  
6. Estar en possessió dels permisos de conduir A-2 i B-2.
  
Tots els requisits enumerats hauran de reunir-se el dia d'acabament del termini de presentació d'instàncies.
  
Quarta. Instàncies.
  
Les instàncies per a prendre part en les proves selectives, en què els aspirants hauran de manifestar que compleixen totes les condicions que s'exigeixen en la base tercera, es dirigiran al senyor alcalde president de l'Ajuntament de Mislata i es presentaran al Registre General de l'ajuntament durant el termini de 20 dies naturals, comptadors a partir del següent en què aparega l'anunci de la convocatòria en el Boletín Oficial del Estado.
  
Igualment podran presentar-se en la forma que determina l'article 38.4.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els aspirants a la plaça d'inspector, oficial de la policia local i a les places d'agent oferida a mobilitat presentaran, junt amb la instància, els justificants dels mèrits al·legats i especificats en la sol·licitud i que seran valorats en la fase de concurs del procés selectiu. Es presentaran documents originals o fotocòpies compulsades.
  
Els drets d'examen es fixen en les següents quantitats:
  
- Per a la plaça d'inspector de la policia local: 4.500 pessetes.
  
- Per a la plaça d'oficial de la policia local: 4.000 pessetes.
  
- Per a les places d'agent de la policia local: 3.500 pessetes, i poden quedar exempts del pagament dels mencionats drets els aspirants que acrediten greu situació econòmica, per mitjà de la presentació de l'oportú certificat de l'oficina d'ocupació, en què conste que com està desocupat no percep la prestació econòmica de la desocupació.
  
D'acord amb el que estableixen els articles 26.1 i 27.1 de la Llei 39/1998, de 28 de desembre, Reguladora de les Hisendes Locals, el pagament de la taxa es realitzarà amb el caràcter d'autoliquidació i ingrés previ, durant el termini de presentació de sol·licituds.
  
Per a realitzar el pagament, l'interessat podrà optar per algun dels següents sistemes:
  
a) Ingrés en entitat bancària per mitjà d'imprès d'autoliquidació facilitat en les oficines de l'àrea econòmica de l'Ajuntament de Mislata i posterior ingrés en entitat bancària.
  
b) Ingrés en l'entitat bancària i número de compte que l'ajuntament determinarà i que serà publicat en les bases de la convocatòria.
  
c) Ingrés per mitjà de gir postal, dirigit a la Tresoreria Municipal.
  
En tot cas, al costat de la sol·licitud de participació en la prova selectiva corresponent, l'interessat unirà el justificant d'haver realitzat l'ingrés per mitjà d'autoliquidació i ingrés, transferència o gir postal.
  
Cinquena. Admissió d'aspirants.
  
Expirat el termini de presentació d'instàncies, la presidència de la corporació dictarà la resolució, i declara aprovades les llistes provisionals d'aspirants admesos i exclosos. En la resolució, que haurà de publicar-se en el Butlletí Oficial de la Província de València, s'indicarà, d'acord amb el que disposa l'article 19 del Reial Decret 2.223/1984, de 19 de desembre, els llocs on es troben exposades al públic les llistes certificades dels aspirants admesos i exclosos, amb indicació del termini de reclamació a les llistes. Així mateix es determinarà en la resolució la composició del tribunal, lloc i data de la constitució del mateix i del començament dels exercicis, i l'Ordre d'actuació dels aspirants en els exercicis que no es puguen efectuar conjuntament.
  
La data de publicació de la resolució en el Butlletí Oficial de la Província de València serà determinant dels terminis, a efectes de possibles impugnacions, recursos o reclamacions.
  
Les reclamacions a la relació provisional d'aspirants admesos i exclosos, seran acceptades o rebutjades, en resolució de l'Alcaldia, que serà feta pública en el tauler d'edictes de la corporació, amb el benentés que, si no hi cap reclamació, les llistes provisionals esdevindran automàticament definitives.
  
Sisena. Tribunal qualificador.
  
Els tribunals qualificadors respectius es constituiran de la següent forma:
  
President: l'alcalde president de l'Ajuntament de Mislata o regidor en qui delegue.
  
Vocals:
  
Un representant del professorat oficial designat per l'Institut Valencià de Seguretat Pública.
  
Un representant de l'administració de la Generalitat Valenciana.
  
El cap del cos de la policia local d'aquesta corporació
  
Dos representants dels treballadors designats per la Junta de Personal d'aquesta entitat local.
  
Un funcionari de carrera nomenat per la Comissió de Govern.
  
Secretari: el de la corporació o el funcionari en qui delegue.
  
Els vocals i el secretari del tribunal hauran de posseir, com a mínim, la mateixa titulació exigida als aspirants per a prendre part en el procés selectiu.
  
Assistirà amb veu i sense vot un membre corporatiu de l'oposició política municipal, designat per l'Alcaldia Presidència.
  
La designació dels membres del tribunal inclourà la dels respectius suplents.
  
Podran nomenar-se els assessors del tribunal per a les proves tècniques i d'aptitud física. El seu nomenament haurà de fer-se públic junt amb el del tribunal.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
Els membres del tribunal hauran d'abstenir-se de formar part d'aquest i d'intervenir, quan succeeixen les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i notificar-ho a l'autoritat convocant. Els aspirants podran recusar-los pels mateixos motius, d'acord amb el que disposa l'article 29 de la llei esmentada.
  
Els tribunals que actuen en aquestes proves tindrà la categoria segona o tercera de les arreplegades en l'annex IV del Reial Decret 236/1988, del 4 de març.
  
Setena. El procés selectiu i el sistema de qualificació. (Per a les places d'inspector i oficial, per promoció interna, i els agents per oposició lliure).
  
Per a la plaça d'inspector de la policia local:
  
El procés de selecció constarà de les següents fases: l'oposició, el concurs i el curs selectiu.
  
A) Oposició: la fase d'oposició constarà de les següents proves i exercicis:
  
1) Proves prèvies. Abans de començar les proves físiques i les de coneixement del temari, es practicarà un exercici o prova psicotècnica d'aptitud i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran el primer al que estableix l'Ordre de 22 de desembre de 1997 (DOGV 03.2.1998) i el segon als barems establerts en l'Ordre del 5 de desembre de 1994 (DOGV 23.12.1994).
  
2) Primer exercici. De caràcter obligatori i eliminatori. Consistirà a superar proves d'aptitud física que posen de manifest la capacitat per a exercir el lloc de treball i el contingut, i de la qual marques mínimes figuren en l'annex I d'aquestes bases.
  
3) Segon exercici: ortogràfic i de composició. De caràcter obligatori. Consistirà en la realització d'un supòsit d'estructura i composició, en què els aspirants hauran de desenvolupar el tema assenyalat pel tribunal, sobre qüestions d'actualitat i de coneixements generals i l'extensió del qual no haurà de ser inferior a tres folis ni excedir els quatre, a una sola cara, a fi de valorar l'ortografia, la sintaxi i la lògica de l'exposició.
  
La qualificació d'aquest exercici serà de 0 a 10 punts, i per a superar l'exercici s'haurà d'obtenir un mínim de 5 punts.
  
4) Tercer exercici: supòsit policial. De caràcter obligatori. Consistirà en la realització d'una prova pràctica que fixarà el tribunal, amb una duració màxima de 90 minuts. Aquesta versarà sobre la planificació, la redacció, el desenvolupament i l'exposició escrita d'un supòsit policial sobre les activitats, les funcions i els serveis propis de l'ocupació a què es concorre. Es valorarà el desenvolupament i l'exposició de totes aquelles actuacions i mesures policials que han d'adoptar-se en matèria de distribució del personal, els mitjans materials, la seguretat ciutadana i vial, i les actuacions complementàries, i altres que siguen necessàries per a la realització del supòsit.
  
Es podran acompanyar o fixar sobre pla, que l'aportació del tribunal i totes aquelles dades gràfiques o representatives de les actuacions policials, o de distribució dels mitjans, servisquen per a la seua millor resolució.
  
La qualificació d'aquest exercici serà 0 a 10 punts, i s'ha d'obtenir un mínim de 5 punts per a superar-lo.
  
5) Quart exercici: test de cultura policial. De caràcter obligatori. Consistirà a contestar correctament per escrit, un qüestionari de 100 preguntes amb respostes alternatives, relacionat amb temes professionals de policia, d'acord amb el temari que s'arreplega en l'annex III d'aquestes bases. El sistema de correcció del qüestionari serà donat a conéixer pel tribunal als aspirants abans del començament de la prova. Les preguntes les seleccionarà el tribunal per sorteig celebrat immediatament abans del començament de l'exercici, i entre les propostes presentades en aquell moment pels membres del tribunal.
  
La qualificació d'aquest exercici serà de 0 a 10 punts havent-se obtingut un mínim de 5 punts per a superar-lo.
  
6) Cinqué exercici: de caràcter obligatori. Els municipis de predomini lingüístic valencià, segons la Llei d'Ús i Ensenyament del Valencià 4/1983, de 23 de novembre, de la Generalitat Valenciana, inclouran un exercici consistent a traduir del valencià al castellà, i viceversa, un text proposat pel tribunal, en un temps de 30 minuts.
  
Aquest exercici es qualificarà de 0 a 2 punts i no serà eliminatori.
  
B) Fase de concurs.
  
Finalitzada la fase d'oposició, es valoraran els mèrits aportats pels aspirants que l'hagen superada, d'acord amb el barem de mèrits que figura en l'annex II d'aquests bases.
  
La puntuació obtinguda en la fase de concurs se sumarà a l'obtinguda en la fase d'oposició.
  
C) Curs selectiu.
  
La qualificació final de les fases anteriors serà la suma de la puntuació obtinguda en cada fase, sense que puguen aprovar un nombre d'aspirants superior al de places convocades, si bé podran agregar-se les vacants que s'hagueren produït fins a la celebració del concurs i oposició, d'acord amb el que s'estableix la base primera de la present convocatòria.
  
L'aspirant, o si és procedent aspirants, que resultara aprovat en les fases d'oposició i concurs, prèvia a la presentació dels documents acreditatius de complir els requisits exigits en les presents bases, s'incorporarà a l'Institut Valencià de Seguretat Pública (IVASP) per a realitzar un curs teoricopràctic de dos mesos de duració i de caràcter selectiu. Per a la realització del curs serà nomenat funcionari en pràctiques, i percebrà a càrrec de la corporació local respectiva les retribucions que li corresponguen.
  
Per a la plaça d'oficial de la policia local:
  
El procés de selecció constarà de les següents fases: l'oposició, el concurs i el curs selectiu.
  
A) Oposició: la fase d'oposició constarà de les següents proves i exercicis:
  
1) Proves prèvies. Abans de donar començament els exercicis de l'oposició, els aspirants hauran de practicar les següents proves prèvies: un exercici o prova psicotècnica d'aptitud i de personalitat i el reconeixement mèdic preceptiu, que realitzaran respectivament l'assessor especialista designat per l'Alcaldia i el cap local de sanitat. Ambdues proves seran eliminatòries i tindran la qualificació d'apte o no apte i s'ajustaran el primer al que estableix l'Ordre del 22 de desembre de 1997 (DOGV 03.02.1998) i el segon als barems establerts en l'Ordre de 5 de desembre de 1994 (DOGV 23.12.1994).
  
2) Primer exercici. De caràcter obligatori i eliminatori. Consistirà a superar les proves d'aptitud física que posen de manifest la capacitat per a exercir el lloc de treball i el contingut i de la qual les marques mínimes figuren en l'annex I d'aquests bases
  
3) Segon exercici. De caràcter obligatori i eliminatori. Consistirà a exposar per escrit dos temes de caràcter general relacionats amb els epígrafs del programa que figura en l'annex III de la present convocatòria, durant un període màxim de tres hores, el qual serà llegit en sessió pública davant del tribunal, que podrà formular les preguntes o aclariments que considere oportunes; els temes els seleccionarà el tribunal per sorteig celebrat immediatament abans del començament de l'exercici, i entre els proposats en aquell moment pels membres d'aquest. Es valorarà la claredat d'idees, la facilitat d'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, d'acord amb la mitjana de puntuació atorgada per cada membre del tribunal, i seran eliminats els aspirants que no aconseguisquen 5 punts.
  
4) Tercer exercici. De caràcter obligatori i eliminatori. Consistirà en la realització d'un test de coneixements policials sobre el temari, amb 75 preguntes alternatives, amb una duració màxima d'una hora. Les preguntes seran seleccionades pel tribunal per sorteig celebrat immediatament abans del començament de l'exercici, i entre les propostes presentades en aquell moment pels membres del tribunal.
  
5) Quart exercici. De caràcter obligatori i eliminatori. Consistirà en la resolució d'un supòsit pràctic sobre l'organització, la intervenció policial, l'elaboració d'atestat, intervenció en concurrència simultània d'emergència i altres relacionats amb la funció a desenvolupar, amb una duració màxima de dues hores.
  
6) Cinqué exercici. De caràcter obligatori i eliminatori. Consistirà a exposar oralment, en un període màxim de 20 minuts, dos temes extrets a l'atzar, un entre els compresos en els grups primer a tercer, i un altre entre els compresos en els grups quart al seté del programa. El tribunal podrà demanar aclariments i fer preguntes sobre la matèria objecte d'aquests. La realització d'aquest exercici tindrà caràcter públic.
  
7) Sisé exercici. De caràcter obligatori, però no eliminatori. Consistirà en dues proves: a) traduir del valencià al castellà i viceversa, un text elegit pel tribunal, durant un temps màxim de 20 minuts cada un d'aquests; b) Lectura d'un text en valencià elegit pel tribunal.
  
Aquest exercici es qualificarà de 0 a 2 punts i no determinarà l'eliminació de l'aspirant.
  
Els exercicis obligatoris, excepte el sisé, tindran el caràcter d'eliminatoris i la qualificació serà de 0 a 10 punts. Seran eliminats els aspirants que no aconseguisquen una puntuació mínima de 5 punts en cada un d'ells.
  
B) Concurs:
  
Finalitzada la fase d'oposició, es valoraran els mèrits aportats pels aspirants que l'hagen superat, d'acord amb el barem de mèrits que figura en l'annex II d'aquestes bases.
  
La puntuació obtinguda en la fase de concurs se sumarà a l'obtinguda en la fase d'oposició.
  
C) Curs selectiu.
  
La qualificació final de les fases anteriors serà la suma de la puntuació obtinguda en cada fase, sense que puguen aprovar un nombre d'aspirants superior al de places convocades, si bé podran agregar-se les vacants que s'hagueren produït fins a la celebració del concurs oposició, d'acord amb el que estableix la base primera de la present convocatòria.
  
L'aspirant, o si és procedent aspirants, que resultara aprovat en les fases d'oposició i concurs, prèvia presentació dels documents acreditatius de complir els requisits exigits en les presents bases, s'incorporarà a l'Institut Valencià de Seguretat Pública per a realitzar un curs teoricopràctic de dos mesos de duració i de caràcter selectiu. Per a la realització del curs serà nomenat funcionari en pràctiques, i percebrà a càrrec de la corporació local respectiva les retribucions que li corresponguen.
  
Per a les places d'agent de la policia local per oposició lliure:
  
El procés selectiu constarà de les fases següents: oposició i curs selectiu.
  
A) Oposició: la fase d'oposició constarà de les proves i exercicis següents:
  
1) Proves prèvies. Abans de donar començament els exercicis de l'oposició, els aspirants hauran de practicar les següents proves prèvies: un exercici o prova psicotècnica d'aptitud i de personalitat i el reconeixement mèdic preceptiu, que realitzaran respectivament l'assessor especialista designat per l'Alcaldia i el cap local de sanitat. Ambdues proves seran eliminatòries i tindran una qualificació d'apte o no apte i s'ajustaran el primer al que estableix l'Ordre de 22 de desembre de 1997 (DOGV 03.02.1998) i el segon als barems establerts en l'Ordre de 5 de desembre de 1994 (DOGV 23.12.1994).
  
2) Primer exercici. De caràcter obligatori i eliminatori.
  
Consistirà a superar les proves d'aptitud física, que posen de manifest la capacitat per a exercir el lloc de treball, i el contingut de la qual serà el següent:
  
- Enfilada de corda amb presa de peus: homes 5 metres; dones 4 metres.
  
- Salt de longitud amb carrera: homes 4,20 metres; dones 4 metres.
  
- Salt d'altura: homes 1,30 metres; dones 1,20 metres.
  
- Carrera de velocitat en 60 metres: homes 9 segons; dones 11 segons.
  
- Carrera de resistència en 1.000 metres: homes 4 minuts; dones 4 minuts i 10 segons.
  
- Natació en 50 metres: homes 57 segons; dones 1 minut.
  
La qualificació d'aquest exercici serà d'apte o no apte, i s'haurà de superar com a mínim cinc de les proves per a ser qualificat com a apte.
  
3) Segon exercici. De caràcter obligatori i eliminatori. Consistirà a desenvolupar per escrit quatre temes elegits per sorteig, un de cada un dels grups primer a quart, ambdós inclosos, que componen el temari que figura en l'annex III d'aquestes bases. Els temes seran llegits en sessió pública davant del tribunal, que podrà formular les preguntes o aclariments que considere oportunes. Es valorarà la claredat d'idees, la facilitat d'expressió verbal i el coneixement sobre els temes exposats. La duració del present exercici serà de dues hores com a màxim.
  
4) Tercer exercici. De caràcter obligatori i eliminatori. Consistirà en l'exposició per escrit d'un tema dels que componen el grup cinqué, i es valoraran els coneixements exposats, la claredat de l'exposició, la neteja, la redacció i l'ortografia. L'exercici podrà substituir-se per un qüestionari de preguntes amb respostes alternatives sobre els temes que componen el programa amb un mínim de 50 preguntes. La duració de l'exercici serà com a màxim de 30 minuts. En qualsevol cas, el contingut de l'exercici serà seleccionat pel tribunal per sorteig celebrat immediatament abans del començament de l'exercici, i entre els proposats en aquell moment pels membres d'aquest.
  
5) Quart exercici. De caràcter obligatori, però no eliminatori. Consistirà en dues proves: a) traduir del valencià al castellà i viceversa, un text elegit pel tribunal, durant un temps màxim de 20 minuts cada un d'aquests (es puntuarà fins a un màxim d'1,5 punts); b) Lectura d'un text en valencià elegit pel tribunal (es puntuarà fins a un màxim de 0,5 punts).
  
Els exercicis segon i tercer, es qualificaran de 0 a 10 punts, i seran eliminats els aspirants que no aconseguisquen una puntuació mínima de 5 punts en cada un d'aquests.
  
El quart exercici es qualificarà de 0 a 2 punts i no determinarà l'eliminació de l'aspirant.
  
B) Curs selectiu.
  
La qualificació final de la fase anterior serà la suma de la puntuació obtinguda en els exercicis de l'oposició, sense que puguen aprovar un número d'aspirants superior al de places convocades.
  
Els aspirants que resultaren aprovats en l'oposició, prèvia a la presentació dels documents acreditatius per a complir els requisits exigits en les presents bases, s'incorporaran a l'Institut Valencià de Seguretat Pública per a seguir el curs de contingut teoricopràctic integrat per dues fases: una de formació i una de selecció en l'Institut Valencià de Seguretat Pública, amb una duració de quatre mesos, i una altra, una vegada superada l'anterior, de pràctiques en el mateix ajuntament convocant, amb una duració de dos mesos. Per a la realització del curs seran nomenats funcionaris en pràctiques, i percebran a càrrec de la corporació local respectiva les retribucions que els corresponguen.
  
Huitena. Llista d'aprovats, presentació de documents i nomenaments (per a la plaça d'inspector, oficial i per a les places d'agent d'oposició lliure).
  
Acabada la qualificació del procés selectiu, el tribunal respectiu publicarà la relació d'aprovats, per ordre de puntuació. Aquests no podran sobrepassar el nombre de places convocades, ampliat, si cal, pel nombre de vacants que s'hagueren produït fins aquest moment.
  
D'acord amb aquesta relació, s'elevarà a l'òrgan competent, a més de l'acta de l'última sessió, la proposta de nomenament com a funcionaris dels aspirants aprovats.
  
Els aspirants aprovats en el procés selectiu seran nomenats funcionaris en pràctiques, als efectes de la seua incorporació a l'Institut Valencià de Seguretat Pública per a la realització del curs selectiu.
  
En l'acta de l'última sessió s'inclourà, si procedeix, la llista dels aspirants que, havent superat els exercicis, no hagen sigut inclosos en la llista d'aprovats, als efectes de ser nomenats funcionaris interins per a cobrir provisionalment les vacants que es produïsquen fins a la celebració de les proves selectives de la següent oferta publica d'ocupació.
  
En el termini de 20 dies naturals a comptar des de l'endemà de la publicació de la llista d'aprovats en el tauler d'edictes de la corporació, els aspirants proposats pel tribunal presentaran els documents que acrediten els requisits exigits en la base tercera de la convocatòria, que són els següents:
  
Per a la plaça d'inspector de la policia local:
  
1. Còpia autenticada del títol de diplomat universitari o equivalent, o tindre complides les condicions per a obtindre en la data que concloga el termini de presentació d'instàncies, o si és procedent, haver realitzat i superat el curs de dispensa en un grau del requisit de titulació per al grup B dins del termini de cinc anys següents a la seua celebració.
  
2. Certificat de serveis, expedit pel secretari de la corporació, en què conste la seua permanència durant dos anys com a mínim en la categoria d'agent de la policia local d'aquesta entitat local, i que acredite que exerceix la condició de funcionari de carrera i totes les circumstàncies que consten en el seu full de serveis.
  
3. Còpia autenticada o fotocòpia compulsada dels carnets de conduir classe A-2 i B-2.
  
4. Declaració jurada de no trobar-se suspès en ferm ni inhabilitat per a l'exercici de les funcions públiques.
  
Per a la plaça d'oficial de la policia local:
  
1. Còpia autenticada o fotocòpia compulsada del títol de batxiller superior o equivalent, o justificant d'haver abonat els drets per a la seua expedició.
  
2. Certificat de serveis, expedit pel secretari de la corporació, en el qual conste la seua permanència durant dos anys com a mínim en la categoria d'agent de la policia local d'aquesta entitat local, i que acredite que posseeix la condició de funcionari de carrera i totes les circumstàncies que consten en el seu full de serveis.
  
3. Còpia autenticada o fotocòpia compulsada dels carnets de conduir classe A-2 i B-2.
  
4. Declaració jurada de no trobar-se suspès en ferm ni inhabilitat per a l'exercici de les funcions públiques.
  
Per a les places d'agent de la policia local convocades per oposició lliure:
  
1. Certificat de naixement expedit per Registre Civil.
  
2. Còpia autenticada o fotocòpia compulsada del títol de batxiller superior o equivalent, o justificant d'haver abonat els drets per a la seua expedició.
  
3. Còpia autenticada o fotocòpia compulsada dels carnets de conduir classe A-2 i B-2.
  
4. Declaració jurada de no haver sigut separat per mitjà d'expedient disciplinari del servei de l'atestat, administració autonòmica o local, ni trobar-se inhabilitat per a l'exercici de les funcions públiques.
  
Els qui dins del termini fixat, excepte casos de força major degudament acreditada, no presentaren la documentació exigida o de l'examen d'aquesta es deduïra que manquen d'algun dels requisits assenyalats, no podran ser nomenats funcionaris, i quedaran anul·lades totes les seues actuacions, sense perjuí de la responsabilitat en què haguera pogut incórrer per falsedat. En aquest cas es formularà la proposta del nomenament a favor del següent de la llista d'aspirants que havent superat els exercicis no hagen sigut inclosos en la relació d'aprovats.
  
Els aspirants aprovats en els processos selectius, una vegada acabat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local el resultat de l'exercici amb la indicació de la qualificació o les puntuacions obtingudes, als efectes de sumar les qualificacions a les obtingudes en les anteriors fases. La suma constituirà la qualificació final definitiva i a fi del seu nomenament com a funcionari de carrera. El nomenament haurà d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública. L'interessat haurà de prendre possessió en el termini de 20 dies comptats a partir de l'endemà de la notificació del nomenament. En cas de no superar el curs teoricopràctic, l'aspirant podrà incorporar-se al curs immediatament posterior. Si no supera aquest segon curs quedarà definitivament fora en tots els drets derivats d'haver aprovat les proves selectives.
  
Novena. Concurs per a proveir les places de mobilitat:
  
1) Proves prèvies. Abans de realitzar-se el concurs de mèrits, els aspirants hauran de practicar les següents proves prèvies: un exercici o prova psicotècnica d'aptitud i de personalitat i el reconeixement mèdic preceptiu, que realitzaran respectivament l'assessor especialista designat per l'Alcaldia i el cap local de sanitat. Ambdues proves seran eliminatòries i tindran una qualificació d'apte o no apte i s'ajustaran el primer al que s'estableix a l'Ordre de 22 de desembre de 1997 (DOGV 03.2.1998) i el segon als barems establits en l'Ordre de 5 de desembre de 1994 (DOGV 23.12.1994).
  
2) Concurs de mèrits. El barem del concurs de mèrits és el mateix que l'assenyalat en l'annex II d'aquestes bases.
  
El concurs per a proveir les places de mobilitat s'ajustarà a les següents normes:
  
a) Una vegada transcorregut el termini de presentació d'instàncies, aquestes seran vinculants per al peticionari i les destinacions adjudicades seran irrenunciables, llevat que abans de finalitzar el termini de presa de possessió s'haguera obtingut una altra destinació per convocatòria pública; en aquest cas haurà de comunicar-se tal circumstància a l'ajuntament convocador de la plaça oferida i adjudicada.
  
b) L'orde de prioritat per a l'adjudicació de les places vindrà donat per la major puntuació total obtinguda a la vista dels mèrits al·legats. En cas d'empat s'acudirà per a dirimir-ho a la major puntuació dels cursos realitzats.
  
c) El termini de presa de possessió de la nova destinació obtinguda serà d'un mes, que començarà a partir del dia següent al del nomenament, i s'haurà d'efectuar el cessament dins dels tres dies hàbils següents a la data del nomenament.
  
d) El còmput del termini per al cessament s'iniciarà quan finalitzen els permisos o llicències que si és procedent hagen sigut concedides als interessats. Tot policia local que haja cursat sol·licitud per al concurs de mobilitat estarà obligat a donar trasllat per escrit dels permisos o les llicències a l'ajuntament convocador. En aquest cas l'ajuntament convocador pot acordar la suspensió. L'ajuntament de procedència podrà prorrogar el servei de l'aprovat i diferir el seu cessament en aquest per necessitats del servei, per un període de temps no superior a 20 dies hàbils. La dita pròrroga s'ha de comunicar a l'ajuntament convocador.
  
Desena. El tribunal queda facultat per a resoldre els dubtes que es presenten i adoptar els acords necessaris per al bon ordre del procés selectiu en tot el que no estiga previst en aquestes bases.
  
Onzena. Els interessats podran impugnar les presents bases, així com la convocatòria i tots els actes que es deriven d'aquesta, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i l'article 5.2 de la Llei Reguladora de la Jurisdicció Contenciosa Administrativa.
  
Annex I
  
Proves físiques (per a les places d'inspector i oficial)
  
De caràcter obligatori i eliminatori. Consistiran a superar proves d'aptitud física que posen de manifest la capacitat per a exercir el lloc de treball i el contingut, i de la qual les marques mínimes, seran, almenys les següents i segons el quadre d'edats:
  
Barem d'edats masculí:
  
Quadre d'edats 1 2 3 4
  
Fins a 30 anys 4'20'' 3,80 m. 55'' 40 abd.
  
De 31 a 35 anys 4'50'' 3,65 m. 1'' 38 abd.
  
De 36 a 40 anys 5'30'' 3,50 m. 1'15'' 35 abd.
  
De 41 a 45 anys 1500 m. 3,25 m. 1'20'' 32 abd.
  
De 46 a 50 anys 1.300 m. 3 m. 1'30'' 29 abd.
  
Més de 50 anys 1.200 m. 2,75 m. 1'45'' 25 abd.
  
Barem d'edats femení:
  
Quadre d'edats 1 2 3 4
  
Fins a 30 anys 4'50'' 3,10 m. 1'10'' 35 abd.
  
De 31 a 35 anys 5'20'' 2,90 m. 1'20'' 30 abd.
  
De 36 a 40 anys 6'00'' 2,70 m. 1'35'' 25 abd.
  
De 41 a 45 anys 1.300 m. 2,50 m. 1'45'' 20 abd.
  
De 46 a 50 anys 1.200 m. 2,30 m. 1'55'' 15 abd.
  
Més de 50 anys 1.000 m. 2,10 m. 2'10'' 12 abd.
  
1. Proves.
  
1.1. Carrera de resistència 1.000 metres.
  
1.2. Salt de longitud amb carrera.
  
1.3. Natació 50 metres.
  
1.4. Prova de resistència abdominal en un temps no superior als 90 segons, que ha de realitzar-se davall les següents condicions:
  
a) Posició inicial: estès supí (boca per amunt), amb les mans entrellaçades per darrere del cap i els genolls flexionats a 90º aproximadament.
  
b) No hi ha cap punt de suport per als peus, ja que açò implicaria la posada en acció del recte anterior de la cuixa i psoes ilíac.
  
c) En cada repetició, l'aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, encara que no serà necessari que la regió dorsal de l'esquena contacte amb el sòl en cada repetició.
  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90».
  
e) Dins del temps per a la realització de la prova (90») l'aspirant podrà realitzar breus parades de recuperació.
  
f) Es comptabilitzaran totes les repeticions correctes efectuades durant els 90» de la prova.
  
1.5. Enfilada de corda amb presa de peus: homes, 3,50 metres; dones, 2,75 metres.
  
La qualificació d'aquest exercici serà d'apte o no apte, i s'haurà de superar com a mínim quatre de les proves per a ser declarat apte.
  
Quedaran exempts de la realització de les proves físiques aquells aspirants que hagueren realitzat amb anterioritat les proves i es trobaren inclosos en el tram d'edat assenyalat en el barem d'edats.
  
Annex II
  
Barem per a la valoració dels mèrits
  
La valoració dels mèrits s'efectuarà d'acord amb el següent barem:
  
1 Titulació acadèmica.
  
Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a aquelles que se'ls va exigir per a accedir a l'escala i categoria a què pertany, d'acord a la següent escala:
  
- Doctor: 10 punts
  
- Llicenciat o equivalent: 8 punts
  
- Diplomat universitari o equivalent: 7 punts
  
- Diplomat en Criminologia: 7 punts
  
- Batxillerat, Formació Professional de 2n grau: 5 punts
  
- Superació de les proves d'accés a la universitat per a majors de 25 anys: 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat només es computarà una d'aquestes.
  
La possessió del títol de Batxillerat o Formació Professional de Segon Grau exclourà la valoració de les proves d'accés a la universitat per a majors de 25 anys.
  
2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat.
  
Fins a un màxim de 20 punts:
  
- Per cada any complet d'antiguitat en la mateixa escala i categoria de la policia local o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat prestat en altres forces i cossos de seguretat: 0,50 punts, fins a un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts, fins a un màxim de 10 punts.
  
4. Altres mèrits
  
Fins a un màxim de 15 punts.
  
- Coneixement del valencià acreditat amb certificat oficial de la Junta Qualificadora de Coneixements de Valencià:
  
- Coneixements Orals: 0,75 punts
  
- Certificat de Grau Elemental: 1,25 punts
  
- Certificat de Grau Mitjà: 2,50 punts
  
- Certificat de Grau Superior: 3,00 punts
  
Coneixement d'un o més idiomes acreditats documentalment, per mitjà de certificat expedit per facultat o escola oficial reconeguda 3 punts per cada un. La superació dels distints cursos complets que conformen els estudis oficials de les distintes facultats o escoles oficials es valoraran a raó de 0,60 punts per curs complet.
  
5. Cursos organitzats per l'IVASP o organismes anàlegs.
  
Fins a un màxim de 30 punts.
  
Per realització de cursos organitzats per l'IVASP o homologats per aquest, s'ajustarà al següent barem.
  
Nombre d'hores Diploma Certificat Certificat
  
 d'assistència d'aprofitament d'aprofitament
  
 excel·lent
  
De 20 a 50 0,50 1 2
  
De 51 a 100 1 2 4
  
De 101 a 150 2 3 6
  
De 151 a 200 3 4 8
  
De 201 a 250 4 5 10
  
De més de 250 5 7 14
  
Quan es tracte de cursos que tinguen una duració inferior al que ens referíem abans, la puntuació d'aquests vindrà donada per la suma del còmput d'hores i/o assistència. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per aquest concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior del 24 de març del 1995, sobre cursos de formació impartits per l'IVASP (10 d'abril de 1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdós expressament reconegudes per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si és procedent, com a cursos amb diploma d'assistència. No es puntuaran si ja es van tindre en compte a efectes de requisit de titulació acadèmica per a la promoció interna.
  
6. Premis, distincions i condecoracions.
  
Fins a un màxim de 10 punts.
  
Per estar en possessió de la placa col·lectiva al mèrit policial de la Generalitat Valenciana, 1 punt.
  
Per estar en possessió de la placa individual al mèrit policial de la Generalitat Valenciana, 3 punts.
  
Per estar en possessió de la medalla al mèrit policial de la Generalitat Valenciana, 2 punts.
  
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'aquestes.
  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'aquestes.
  
Per condecoracions concedides per altres administracions públiques com a reconeixement a la lloable, l'extraordinària i la meritòria actuació policial a títol individual, 0,50 punts per cada un d'aquests. Si la condecoració és concedida a títol col·lectiu la puntuació serà de 0,25 punts per a cada un.
  
Per als premis, les distincions, les felicitacions o les mencions concedides per altres administracions públiques com a reconeixement a la lloable, l'extraordinària i la meritòria actuació policial a títol individual, 0,25 punts per cada un d'aquests.
  
7. Altres mèrits.
  
Fins a un màxim de 4 punts.
  
Es valoraran els coneixements en l'administració i la gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el pla de formació contínua i altres degudament acreditats i no valorades en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'IVASP es valoraran fins a un màxim de 0,50 punts.
  
Les publicacions relacionades amb l'activitat policial, es valoraran fins a un màxim de 0,75 punts per cada una.
  
8. Prova i entrevista personal.
  
Es realitzarà davant del tribunal qualificador valorant-se fins a un màxim de 10 punts amb el contingut i puntuació que s'assenyala:
  
Coneixements del terme municipal, guia de carrers, serveis, institucions, organització i administració municipal i altres de particular interès per a la població local de l'ajuntament convocador, s'acreditaran per mitjà de la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a celebrar la prova i entrevista per mitjà de la convocatòria corresponent i amb la menció expressa de les puntuacions aconseguides aquells aspirants la puntuació dels quals sumats els mèrits amb el màxim possible de l'entrevista aconseguisquen com a mínim 20 punts.
  
9. Legislació aplicable.
  
De forma supletòria serà d'aplicació el que preveu el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local; Decret 117/1991, de 26 de juny, del Consell de la Generalitat Valenciana, pel qual s'aprova el barem general d'aplicació als concursos de mèrits per a la provisió de llocs de treball; i Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana.
  
Annex III
  
Temaris de l'oposició
  
Inspector de la policia local
  
Dret constitucional
  
Tema 1. Organització política de l'Estat espanyol. Classe i forma d'Estat. Organització territorial de l'Estat. Relacions entre el Govern i les Corts Generals.
  
Tema 2. La Corona: funcions constitucionals del rei. Successió i regència. El referèndum.
  
Tema 3. La Constitució espanyola de 1978. Estructura, contingut i principis bàsics. La reforma de la Constitució.
  
Tema 4. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 5. Les Corts Generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Dret administratiu
  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 10. Òrgans col·legiats de govern. El Ple de l'ajuntament. La Comissió de Govern. Òrgans consultius i participatius: les comissions informatives. Les juntes de districte.
  
Tema 11. La funció pública en general i els funcionaris de les entitats locals. Organització de la funció pública local.
  
Tema 12. El personal al servei de les administracions locals: concepte i classes. Drets i deures de les policies locals. Adquisició i perduda de la condició de funcionari.
  
Tema 13. Responsabilitat dels funcionaris. Reglament de règim disciplinari. Incoació d'expedients.
  
Tema 14. El procediment administratiu. Estudi de la legislació general vigent en la matèria. Fases del procediment. Notificacions i audiència de l'interessat.
  
Tema 15. La revisió administrativa de l'acte administratiu. Procediments i límits de la revisió. Recursos: ordinari i revisió. El recurs contenciós administratiu.
  
Bans i ordenances municipals
  
Tema 16. Obligacions i competències dels ajuntaments. Les ordenances municipals. Els bans d'Alcaldia.
  
Tema 17. Ordenances municipals: concepte i classes. Infraccions. Potestat sancionadora. Principals infraccions a bans i ordenances.
  
Tema 18. Focs Artificials, classes d'artificis pirotècnics. Muntatge d'espectacles. Distància dels focs i protecció personal.
  
Tema 19. Activitats molestes, insalubres, nocives i perilloses.
  
Tema 20. Reglamentació en matèria d'autotaxis i autoturismes. Documentació necessària d'aquests vehicles, requisits, tarifes i competència.
  
Tema 21. Reglamentació en matèria de via pública: revetles, guals, tendals, instal·lació de taules i cadires, i contenidors, grues i material de construcció. Òrgan competent per a la seua autorització. Sancions.
  
Tema 22. Venda ambulant. Modalitats de venda ambulant. Requisits.
  
Tema 23. Normativa relacionada amb usos i activitats.
  
Tema 24. Ordres ministerials de mendicitat. Llocs d'arreplegada. Obligació de les administracions públiques. Aspectes legals.
  
Policia local
  
Tema 25. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 26. La policia local: conceptes previs. Missions i objectius. Estructura orgànica i funcional.
  
Tema 27. El binomi policia local-ciutadà: conceptes previs, relació, finalitat. Suports ètics. Normes d'actuació.
  
Tema 28. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.
  
Tema 29. La Llei de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 30. L'Institut Valencià de Seguretat Pública. Regulació legal. Fins i funcions. Els cursos de formació, bàsics o selectius, de capacitació, d'integració d'auxiliars de policia local. El Registre de Policies Locals.
  
Dret penal
  
Tema 31. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 32. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 33. Els delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
  
Tema 34. Els delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.
  
Tema 35. Els delictes contra l'administració pública: prevaricació i altres comportaments injustos; abandonament de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets.
  
Tema 36. El suborn, el tràfic d'influències, la malversació, els fraus i les exaccions il·legals, les negociacions i les activitats prohibides als funcionaris públics.
  
Dret processal
  
Tema 37. La Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 38. El procés: concepte, objecte, fi, tipus o sistemes. Dret processal penal: concepte, característiques, origen i fonts.
  
Tema 39. De l'entrada i registre en lloc tancat. De la comprovació del delicte i esbrinament del delinqüent.
  
Tema 40. Presó provisional, llibertat provisional. La fiança. Recursos contra les resolucions dels jutges d'instrucció o contra les dels Tribunals Superiors de Justícia. Revisió. L'embargament.
  
Policia de trànsit i circulació
  
Tema 41. El Codi de Circulació vigent després de la publicació de la Llei de Seguretat Vial: nocions prèvies. Tipificació de les principals infraccions.
  
Tema 42. Quadre d'infraccions més habituals en matèria de circulació urbana. Infraccions de trànsit que són constitutius de delicte. Procediment sancionador actualitzat.
  
Tema 43. Normes generals de circulació: assegurança obligatori. Codi de circulació.
  
Tema 44. Nivells sonors permesos en vehicles, així com la infracció als mateixos. Inspecció tècnica de vehicles. Vehicles especials. Altres infraccions al codi circulatori.
  
Tema 45. La circulació. Òrgans competents. Vigilància i regulació de la circulació. ordenació del trànsit.
  
Tema 46. La circulació urbana: normes generals de circulació. La senyalització. Permisos i llicències de conduir.
  
Tema 47. El transport. El servei públic dels viatgers i el servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers.
  
Tema 48. El transport escolar.
  
Tema 49. Els accidents de trànsit: concepte i consideracions prèvies. Les seues causes. Classes i fases.
  
Tema 50. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.
  
Tema 51. Persones obligades a sotmetre's a la prova de detecció. Infracció a la Llei de Seguretat Vial, que porta aparellada l'obligació de la prova.
  
Tema 52. Recopilació legislativa: Reial Decret Legislatiu 3390/1990, del 2 de març. Text articulat de la Llei sobre el Trànsit, Circulació de Vehicles a Motor i Seguretat Vial.
  
Psicologia
  
Tema 53. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.
  
Tema 54. Característiques del comandament. Funcions del comandament (planificar, executar, organitzar, coordinar...). Estils de manar. Aspectes que distingeixen el bon cap. Metodologia del comandament.
  
Tema 55. La presa de decisions. El procés de decisió. Reixa de direcció. Poder i autoritat.
  
Tema 56. Les tècniques de direcció. El factor temps. Selecció de tasques. Utilització de mitjans. Horaris i programes. Relació del cap amb el subordinat. Les reunions.
  
Tema 57. Les tècniques per a controlar situacions difícils. La reunió esta a punt de ser incontrolable. La reunió s'aparta del seu objectiu. El grup no parla. El grup o part d'ell rebutja acceptar les conclusions del director. Els participants discuteixen amb fermesa entre si.
  
Tema 58. Els principis de disciplina efectiva. Responsabilitat del comandament. Com a representant del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb la seua organització.
  
Tema 59. El tipus d'ordres. Ordre terminant, tipus sol·licitud, ordre suggerida, escrita, verbal, petició de voluntaris, causes de la mala interpretació d'ordres, comprovació de l'execució de les ordres.
  
Tema 60. Les qualitats o atributs d'un bon comandament. Com actuar un bon comandament. Com es fa una amonestació. Com s'atenen les queixes. El mètode dels huit passos.
  
Oficial de la policia local
  
Grup I. Dret polític i administratiu.
  
Tema 1. L'organització política de l'Estat Espanyol. Classes i formes d'estat. Organització territorial de l'estat. Relacions entre el Govern i les Corts Generals. La Corona. Poder legislatiu. Poder executiu. Poder judicial.
  
Tema 2. La Constitució espanyola de 1978. Estructura, contingut i principis bàsics. La reforma de la Constitució. El sistema constitucional. Principis generals. El Tribunal Constitucional.
  
Tema 3. Dels drets i llibertats dels espanyols. Els drets i llibertats exigibles davant dels tribunals. Els drets i deures que a més dels anteriors vinculen a tots els poders públics. Les garanties i la suspensió dels drets i les llibertats
  
Tema 4. Les Corts Generals: les cambres. Composició, atribucions i funcionament. La funció legislativa. L'administració de justícia.
  
Tema 5. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 6. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup II. Administració local.
  
Tema 8. Administració local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 9. El municipi, òrgans col·legiats de govern: el Ple de l'ajuntament. La Comissió de Govern. Òrgans consultius i participatius, les comissions informatives.
  
Tema 10. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 11. Les hisendes locals. Classificació dels ingressos segons la legislació d'hisendes locals
  
Tema 12. La funció publica en general i els funcionaris de les entitats locals. Organització de la funció publica local. Grups de funcionaris de l'administració.
  
Tema 13. Funcionaris locals. Concepte i classes. Drets i deures dels funcionaris locals. Drets i deures de la policia local. Adquisició i perduda de la condició de funcionaris.
  
Tema 14. Responsabilitat dels funcionaris. Reglament disciplinari, incoació d'expedients.
  
Grup III. Policia local
  
Tema 15. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 16. La normativa sobre protecció civil. Competències de les distintes administracions públiques, especialment de les municipals. Les atribucions excepcionals de les autoritats administratives.
  
Tema 17. Llei Orgànica 1/1992, de 21 de febrer, sobre Protecció de la Seguretat Ciutadana. Àmbit d'aplicació, autoritats competents. Mesures d'acció preventiva i vigilància: espectacles públics i activitats recreatives, documentació i identificació personal, activitats rellevants per a la seguretat ciutadana, mesures de seguretat en establiments i instal·lacions.
  
Tema 18. La policia local, conceptes previs. Missions i objectius. Estructura orgànica i funcional.
  
Tema 19. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 20. Ordenament legislatiu de la policia local. Llei Orgànica de Forces i Cossos de Seguretat. Principis bàsics d'actuació. Disposicions estatutàries comuns. Règim disciplinari.
  
Tema 21. L'ordenació jurídica de la seguretat privada. Les empreses de seguretat. El personal de seguretat.
  
Tema 22. Llei 6/1999, de la Generalitat Valenciana, de Coordinació de Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 23. Intervencions de la policia local. Serveis humanitaris de delinqüència comuna i altres grups marginals.
  
Tema 24. Armes i explosius. Tinença i ús d'armes pels membres dels cossos de seguretat. Criteris d'utilització de l'equip d'autodefensa i armament.
  
Grup IV. Ordenances
  
Tema 25. Obligacions i competències dels ajuntaments: Les ordenances municipals. Els bans de l'Alcaldia.
  
Tema 26. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Tema 27. Espectacles públics i seguretat ciutadana: La Llei Orgànica de 21 de febrer de 1992. Llei 2/1991, de la Generalitat Valenciana, d'Espectacles Públics i el seu desenvolupament reglamentari, en particular la regulació, el contingut i les finalitats del catàleg d'espectacles, establiments públics i activitats recreatives i del registre d'empresa, locals i titulars.
  
Tema 28. Ordenances de via pública (revetles, guals, tendals, instal·lació de taules i cadires, contenidors, grues i material de construcció). Òrgan competent per a la seua autorització. Sancions.
  
Tema 29. Normativa general i autonòmica sobre ordenació del comerç, en particular ofertes de venda directa i la venda ambulant o no sedentària. Normativa relacionada amb usos i activitats. Ordenances municipals de neteja urbana. Bans d'Alcaldia
  
Tema 30. Les activitats ludicofestives i la seua incidència en la seguretat ciutadana. Fets amb animals. Focs artificials, classes d'artificis pirotècnics. Muntatge d'espectacles. Distància de focs i protecció personal.
  
Grup V. Penal.
  
Tema 31. La delinqüència. Nocions introductòries. Tipus. Causes. Actuacions en matèria de prevenció.
  
Tema 32. La infracció penal. Concepte. El delicte i falta. Els responsables criminals dels delictes i faltes. Les causes que eximeixen de la responsabilitat criminal i les circumstàncies que atenuen o agreugen aquesta.
  
Tema 33. Les classes de delictes: contra les persones, contra les llibertats i la llibertat sexual, contra el patrimoni i l'ordre socioeconòmic.
  
Tema 34. Classes de faltes. Contra l'ordre públic, els interessos generals, contra les persones i contra el patrimoni.
  
Grup VI. Codi de circulació i seguretat vial
  
Tema 35. Normativa general sobre trànsit, circulació de vehicles a motor i seguretat vial. Àmbit d'aplicació. Competències municipals. Les ordenances municipals sobre trànsit.
  
Tema 36. Reial Decret 13/1992, del 17 de gener, pel qual s'aprova el Reglament General de Circulació i les seues posteriors modificacions, àmbit d'aplicació, normes generals de comportament en la circulació, càrrega de vehicles i transport de persones i mercaderies. Normes generals dels conductors. Normes sobre begudes alcohòliques, estupefaents i substàncies psicotròpiques.
  
Tema 37. La circulació urbana. Òrgans competents. Vigilància i regulació de la circulació. Ordenació del trànsit. Permisos i llicències de conduir.
  
Tema 38. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.
  
Tema 39. Els accidents de trànsit: concepte i consideracions prèvies. Les seues causes. Classes i fases.
  
Tema 40. Nou Reglament General de Vehicles (Boletín Oficial del Estado, núm. 22, de 26 de gener del 1999).
  
Grup VII. Matèries locals
  
Tema 41. El municipi de Mislata, l'evolució històrica i la situació actual. Els diversos sectors de producció. La cultura i educació i Mislata.
  
Tema 42. La població de Mislata. El trànsit i vies de comunicació. El transport. La relació de la policia local de Mislata amb els diversos cossos i forces de seguretat de l'estat.
  
Tema 43. Les ordenances municipals en els diferents camps i àrees d'actuació. Especial consideració a l'ordenança de policia i bon govern. Proposta i estudi sobre ordenança de trànsit i circulació: el contingut. Altres ordenances que incideixen en el municipi de Mislata.
  
Tema 44. Marginació social a Mislata: Delinqüència juvenil, drogoaddicció, alcoholisme i anàlegs.
  
Agent de la policia local.
  
Grup primer: Dret polític i administratiu
  
Tema 1. Organització política de l'estat espanyol. Classe i forma de l'estat. Organització territorial de l'estat. Relacions entre el Govern i les Corts Generals. La Corona. Poder legislatiu. Poder executiu. Poder judicial.
  
Tema 2. La Constitució espanyola de 1978. Estructura, contingut i principis bàsics. La reforma de la Constitució. El sistema constitucional. Principis generals. El Tribunal Constitucional.
  
Tema 3. Dels exigibles davant els tribunals. Els drets i deures que a més dels anteriors vinculen a tots els poders públics. Garanties i suspensió dels drets i llibertats.
  
Tema 4. Les Corts Generals: les cambres. Composició atribucions i funcionament. La funció legislativa. L'administració de justícia.
  
Tema 5. L'organització territorial espanyola. Les comunitats autònomes. Els estatuts d'autonomia, òrgans i competències. L'administració pública, estatal, autònoma i local.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Tema 8. L'administració local. Caràcter natural de l'administració local. L'administració local com a instrument de descentralització. L'administració local en la Constitució Espanyola de 1978. Entitats que comprén l'administració local.
  
Tema 9. El medi ambient. La normativa estatal i autonòmica per a la protecció del medi ambient. La regulació administrativa sobre obertura i funcionament d'establiments i especial referència a les activitats qualificades.
  
Tema 10. La normativa administrativa sobre espectacles, establiments públics i activitats recreatives. Normativa administrativa sobre el comerç, especialment sobre el no sedentari.
  
Grup segon: règim local i policia
  
Tema 11. El municipi: òrgans col·legiats de govern. El Ple de l'Ajuntament. La Comissió de Govern. Òrgans consultius i participatius: les comissions informatives. Les juntes de districte.
  
Tema 12. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 13. Les hisendes locals. Classificació dels ingressos segons la legislació d'hisendes locals.
  
Tema 14. La funció pública en general i els funcionaris de les entitats locals. Organització de la funció Pública local. Grups de funcionaris de l'administració.
  
Tema 15. Funcionaris locals. Concepte i classes. Drets i deures dels funcionaris locals. Drets i deures de la policia local. Adquisició i pèrdua de la condició de funcionaris.
  
Tema 16. Responsabilitat dels funcionaris. Reglament de règim disciplinari. Incoació d'expedients.
  
Tema 17. La seguretat ciutadana. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa judicial.
  
Tema 18. La normativa sobre protecció civil. Competències de les distintes administracions públiques, especialment de les municipals. Les atribucions excepcionals de les autoritats administratives.
  
Tema 19. La policia local, conceptes previs. Missions i objectius. Estructura orgànica i funcional.
  
Tema 20. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 21. L'ordenament legislatiu de la policia local. Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 22. L'ordenació jurídica de la seguretat privada. Les empreses de seguretat. El personal de seguretat.
  
Tema 23. Llei de la Generalitat Valenciana de Coordinació de Policies Locals de la Comunitat Valenciana; disposicions generals de la coordinació dels policies locals, de l'estructura i organització. De la selecció, promoció i mobilitat. Dels drets i deures. L'Institut València de Seguretat Pública.
  
Tema 24. Intervencions de la policia local. Serveis humanitaris de delinqüència comuna i altres grups marginals.
  
Grup tercer: Dret penal i ordenances:
  
Tema 25. Obligacions i competències dels ajuntaments. Les ordenances municipals. Els bans de l'Alcaldia.
  
Tema 26. Ordenances municipals: concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Tema 27. La delinqüència. Nocions introductòries. Tipus. Causes. Actuacions en matèria de prevenció.
  
Tema 28. La infracció penal. Concepte. El delicte i falta. Els responsables criminals dels delictes i faltes. Les causes que eximeixen de la responsabilitat criminal i les circumstàncies que atenuen o agreugen aquesta.
  
Tema 29. Classes de delictes: delictes contra les persones, contra la llibertat i la llibertat sexual, contra el patrimoni i l'ordre socioeconòmic.
  
Tema 30. Classes de faltes: contra l'ordre públic, els interessos generals, contra les persones, contra el patrimoni.
  
Tema 31. Altres tipus de delictes. Contra l'administració pública, els comesos pels funcionaris públics.
  
Tema 32. Llei Orgànica 1/1992, de 21 de febrer, sobre protecció de la seguretat ciutadana. Àmbit d'aplicació. Autoritats competents. Mesures d'acció preventiva i vigilància. Actuacions per al manteniment i restabliment de la seguretat ciutadana. Règim sancionador. Procediment. Mesures de cautela. Referència a la normativa sobre armes.
  
Grup quart: Codi de Circulació i seguretat vial
  
Tema 33. Normativa general sobre trànsit, circulació de vehicles a motor i seguretat vial. Àmbit d'aplicació. Competències municipals. Les ordenances municipals sobre trànsit. Reglament de circulació i el seu desenrotllament legislatiu actual.
  
Tema 34. Reial Decret 13/1992 de 17 de gener, pel qual s'aprova el Reglament General de Circulació. Àmbit d'aplicació. Normes generals de comportament en la circulació. Càrrega de vehicles i transport de persones i mercaderies. Normes generals dels conductors. Normes sobre begudes alcohòliques, estupefaents i substàncies psicotròpiques.
  
Tema 35. La circulació urbana. Òrgans competents. Vigilància i regulació de la circulació. Ordenació del trànsit. Permisos i llicències de conduir.
  
Tema 36. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transport i altres requisits principals.
  
Tema 37. Els accidents de trànsit: concepte i consideracions prèvies. Les seues causes. Classes i fases.
  
Grup cinqué: matèries locals
  
Tema 38. Coneixement del terme municipal de Mislata. Extensió, límits i accidents naturals. Guia de carrers i vies veïnals i comarcals.
  
Tema 39. Evolució històrica de Mislata. Població i institucions locals. Cultura i educació a Mislata.
  
Tema 40. Les ordenances municipals en els diferents camps d'actuació. Especial consideració de les ordenances de policia i bon govern. Idea general de les altres ordenances municipals.
  
Tema 41. Marginació social a Mislata: delinqüència juvenil, drogoaddicció, alcoholisme i anàlegs.